marsh-mellow/hindi_wikipedia huggingface dataset:
250सेंट जेम्स पैलेस, जहाँ उत्तराधिकार परिषद्, नए उत्तराधिकारी पर स्वीकृति और उत्तराधिकार के सार्वजनिक घोषणापत्र को तैयार करने हेतु एकत्र होती है।

उत्तराधिकार परिषद् यानि ऍक्सेशन काउंसिल(), यूनाइटेड किंगडम की एक परंपरागत समारोहिक निकाय है, जो शासी राजा या रानी के निधन के पश्चात, सिंघासन पर उत्तराधिकार के बाद, सेंट जेम्स पैलेस में एककृत होती है, ताकि सिंघासन के उत्तराधिकारी के सिंघासन-विराजन और नए शासक के राज की शुरुवात की आधिकारिक घोषणा की जा सके। वर्ष १७०७ में पारित समाधान के अधिनियम के अनुसार, किसी शासक की मृत्यु होने के साथ ही, उत्तराधिकार के नियमों के अनुकूल, उनके वैधिक उत्तराधिकारी, बिना किसी समारोह या औपचारिकता के, तुरंत ही नए शासक बन जाते हैं। अतः उत्तराधिकार परिषद् हमेशा उत्तराधिकार होने के पश्चात् संगठित होती है, एक आधिकारिक घोषणापत्र जारी करने के लिए, जिसके द्वारा नए शासक की नाम और पहचान समेत पुष्टि की जाती है, और पूरे प्रजा को इस पुष्टि और उत्तराधिकार से अवगत कराया जाता है।

इस परिषद् में प्रिवी पार्षदगण, राज्य महाधिकारीगण, हाउस ऑफ़ लॉर्ड्स के सदस्यगण, लण्डन शहर के प्रभु महापौर और एल्डरमेन, राष्ट्रमण्डल प्रजाभूमियों के उच्चायुक्तगण तथा अन्य जनसेवकगण शामिल रहते हैं। यह परिषद् उत्तराधिकार की आधिकारिक घोषणा रचित करती है, जिसे लंदन और एडिनबर्ग समेत यूनाइटेड किंगडम के तमाम बड़े-छोटे शहरों के महत्वपूर्ण चौराहों और सार्वजनिक स्थानों पर सार्वजनिक रूप से पढ़ा जाता है। अमूमन, परंपरतः इस घोषणा को सबसे पहले सेंट जेम्स पैलेस की फ्रियरी कोर्ट की बाल्कनी से पढ़ा जाता है। इस घोषणा पढ़े जाने के दिन को प्रतिवर्ष, ऍक्सेशन डे के रूप में मनाया जाता है।

घोषणा

इन्हें भी देखें
ब्रिटिश राजसत्ता का अनुक्रम
ब्रिटिश एकराट्तंत्र
सेंट जेम्स पैलेस

सन्दर्भ

बाहरी कड़ियाँ
प्रिवी कौंसिल की वेबसाइट   
    ,      रॉयल एक्सचेंज
 ' , 20  1837,     "                     ' ": लंदन गैज़ेट  19509, 1581

श्रेणी:ब्रिटिश राजतंत्र
श्रेणी:ब्रिटेन के राजकीय संसथान
श्रेणी:यूनाइटेड किंगडम का संविधान
संपत्ति के स्वामी की मृत्यु के उपरांत, उसके द्वारा किसी दानपत्र (हिब्बा) या वसीयतनामा न संपादित करने की स्थिति में, उसकी संतान या संबंधी द्वारा स्वामित्व अधिकार प्राप्त कर स्थानापन्न होना ही उत्तराधिकार है। आंग्ल भाषा में इसे "सेक्सेशन" () कहते हैं जिसके समकक्ष अंग्रेजी शब्द "इन्हेरिटेन्स' () (जन्म ग्रहण करने के साथ-साथ पैतृक संपत्ति पर उत्तराधिकार प्राप्त करना) इसी उत्तराधिकार शब्द का पर्यायवाची शब्द है।

 परिचय 
अतीत काल से भारत में हिंदू एवं मुसलमान आदि धर्मावलंबियों का उत्तराधिकार नियम व कानून इन धर्मों का अपनी विशेष व्यवस्था से शासित होता रहा। ब्रिटिश शासन ने भारतीय उत्तराधिकार अधिनियम सन् १८६५ ई. एवं आज लागू वही अधिनियम सन् १९२५ ई. में पारित करके संपूर्ण भारत में, कुछ विशेष आवश्यक एवं प्रमुख मुद्दों पर सभी धर्मावलंबियों, जैसे हिंदू, मुसलमान, ईसाई आदि को एक समान एवं सरल कानून से शासित कर दिया जिसके अंतर्गत वसीयतनामा, उत्तराधिकार सर्टिफिकेट, शासनपत्र आदि अन्यान्य व्यवस्थाओ का विशद प्रावधान है। परंतु इस अधिनियम के बाहर के सभी उत्तराधिकार संबंधी प्रश्न हर धर्म की अपनी-अपनी व्यवस्था से शासित होते रहे हैं।

वेद, शास्त्र पर आधारित हिंदू कानून में संयुक्त अविभक्त हिंदू परिवार की मूर्तिमान् व्यवस्था, जो संपत्ति स्वामित्व के साथ-साथ भोजन एवं पूजा पाठ को भी संयुक्त एवं अविभक्त रूप में स्वीकार करती है, हिंदू कानून का अविचल सोपान है जिसकी समयांतर पर जीमूतवाहन ने मात्र बंगाल के लिए दायभाग नियम एवं विज्ञानेश्वर ने शेष भारत के लिए मिताक्षरा नियमों में वर्गीकृत कर दिया। अटल रूढ़ियों से व्याप्त इस संयुक्त अविभक्त हिंदू परिवार के दुरूह नियमों को सन् १९३७ ई. के हिंदू-नारी-संपत्ति-अधिकार अधिनियम ने जड़ से हिला दिया एवं हिंदू नारी को उसके पति की मृत्यु के बाद स्वामित्व अधिकार पर स्थानापन्न कर दिया। परिणामस्वरूप जागरूकता की धारा प्रवाहित हुई एवं समीचीन हिंदू कोड की माँग की। इसी से प्रेरित राव-कमेटी ने सन् १९४४ ई. में हिंदू कोड का बृहद् मसविदा भारत सरकार को समर्पित किया। इसी मसविदे से भारतीय संसद् ने कई चरणों एवं भागों में कई अधिनियम पारित किए। हिंदू उत्तराधिकार अधिनियम (२५, सन् १९५६ ई.) ने संपूर्ण भारत में अन्यान्य हिंदू जाति को एक समान एवं सरल प्रावधान द्वारा उत्तराधिकर का पूर्ण कानून प्रदान किया है। यह अधिनियम दिनांक १७ जून सन् १९५६ से लागू होकर कई महत्वपूर्ण एवं आधुनिकतम प्रावधान सशक्त रूप से सामने रखता है। अब समानता एवं एकरूपता की धारा उत्तराधिकार में प्रवाहित है। पैतृक या स्वगृहीत संपत्ति में लड़का, लड़की, विधवा तथा माँ का अधिकार एवं भाग समान हो गया है। स्त्री के संपत्ति संबंधी सीमित अधिकार को पूर्ण एवं असीमित रूप प्रदान कर दिया गया है।

परंतु कृषि योग्य भूमि की बाबत हर प्रदेश में अलग-अलग भूमिसुधार एवं काश्तकारी अधिनियम संपूर्ण भारत में लागू हैं जिनमें कृषि योग्य भूमि आदि के उत्तराधिकार का विशेष प्रावधान प्रदत्त है। परिणामस्वरूप कृषि योग्य भूमि इन प्रदेशीय भूमि सुधार एवं काश्तकारी अधिनियमों में प्रदत्त उत्तराधिकार प्रावधानों से ही शासित होती है। इस विषय में हिंदू उत्तराधिकार अधिनियम, १९५६, लागू नहीं होता है। कृषि योग्य भूमि संबंधी इन अधिनियमों में धर्म, जाति या वर्ग का कोई स्थान न होकर हर भारतीय नागरिक का समान उत्तराधिकार प्रावधान प्रदत्त है।

 इन्हें भी देखें
इच्छापत्र (वसीयत)
हिंदू उत्तराधिकार , 1956

 बाहरी कड़ियाँ 
जानिए उत्तराधिकार और वसीयत के कानून (नया इण्डिया)

श्रेणी:विधि
प्रत्यक्ष उत्तराधिकारी, कभी-कभी स्त्रैण उत्तराधिकार प्रत्यक्ष, अक्सर नियमित रूप से उत्तराधिकारी, वह व्यक्ति होता है जो उत्तराधिकार के क्रम में सबसे पहले होता है और किसी अन्य व्यक्ति के जन्म से उत्तराधिकार से विस्थापित नहीं किया जा सकता है; एक व्यक्ति जो उत्तराधिकार के क्रम में सबसे पहले है लेकिन एक अधिक योग्य उत्तराधिकारी के जन्म से विस्थापित हो सकता है, उत्तराधिकारी के रूप में जाना जाता है।

आज ये शब्द आमतौर पर वंशानुगत उपाधियों (जैसे बड़प्पन के शीर्षक) या कार्यालयों के उत्तराधिकारियों का वर्णन करते हैं, खासकर जब केवल एक व्यक्ति द्वारा विरासत में मिला हो। अधिकांश राजशाही अपने सिंहासन के उत्तराधिकारी को क्राउन प्रिंस या क्राउन राजकुमारी के वर्णनात्मक शब्द के साथ संदर्भित करते हैं, लेकिन उन्हें एक अधिक विशिष्ट मूल शीर्षक के साथ भी जोड़ा जा सकता है: जैसे कि नीदरलैंड में प्रिंस ऑफ ऑरेंज, ड्यूक ऑफ ब्रेबेंट बेल्जियम में, स्पेन में ऑस्टुरियस के राजकुमार (उत्तराधिकारियों को भी प्रकल्पित), या यूनाइटेड किंगडम में वेल्स के राजकुमार ; पूर्व खिताब में फ्रांस के राज्य में डूफिन और इंपीरियल रूस में त्सेरेविच शामिल हैं।

सत्ता की किसी भी स्थिति के लिए एक अपेक्षित उत्तराधिकारी को इंगित करने के लिए शब्द का प्रयोग लाक्षणिक रूप से भी किया जाता है, उदाहरण के लिए एक राजनीतिक या कॉर्पोरेट नेता।

यह लेख मुख्य रूप से ज्येष्ठाधिकार के कानूनों द्वारा विनियमित एक वंशानुगत प्रणाली में प्रत्यक्ष उत्तराधिकारी शब्द का वर्णन करता है - यह उन मामलों पर कम लागू हो सकता है जहां उत्तराधिकारी का नामकरण करने में एक सम्राट का कहना है।

 सन्दर्भ 

श्रेणी:राजतन्त्र
उत्तराध्ययन सूत्र जैन धर्म के श्वेताम्बर पन्थ का धर्मग्रन्थ है। कहते हैं कि महावीर स्वामी के निर्वाण के कुछ समय पहले दिए गये उपदेश इसमें संग्रहित हैं। 

इस शास्त्र को जैन जगत में भगवान महावीर की अन्तिम वाणी माना जाता है जिसका मौलिक आधार यह है कि इन अध्ययनों का प्राचीन नाम 'महावीर भासियाइ' था। उसी के साथ अतिम देशना श्रद्धा से जुड़ जाने से भगवान की अन्तिम वाणी मोक्ष जाते समय उपदिष्ट अध्ययन कहलाये जाने लगे।

वैसे तो जैन धर्म को समझने के लिए दशवैकालिक सूत्र, भगवती सूत्र, तत्वार्थ सूत्र से जैन दर्शन समझा जा सकता है, लेकिन सबसे अधिक महत्वपूर्ण "उत्तराध्ययन सूत्र" है। उत्तराध्ययन सूत्र को जैन धर्म की "गीता" कहा जाए तो अनुपयुक्त नहीं होगा। यह एक ऐसा आगम है जिसमें भगवान महावीर की अंतिम देशना को 36 उत्तर से समझा जा सकता है। श्री जैन श्वेताम्बर परम्परा के अनुसार इस सूत्र को इतना महत्व देते है कि दीवाली के दूसरे दिन साधुगण इस सूत्र को खड़े होकर वाचन करते हैं क्योंकि यह महावीर भगवान द्वारा रचित है और उन्होंने अपने निर्वाण के पूर्व ही उपदेश दिया इसलिए इस सूत्र को आदर दिया गया है। 

 संरचना 
इस सूत्र में जो वर्णन है वह जैन दर्शन का सम्पूर्ण सार है। इस सूत्र में भगवान महावीर ने बिना पूछे ही 36 उत्तर दिए और इन्हीं 36 प्रश्नों के प्रत्येक एक प्रश्न का एक अध्याय बन गया। इस प्रकार उत्तर का अध्ययन करने को उत्तराध्ययन कहा गया।

इस सूत्र का प्रारम्भ "नमन" अर्थात् विनय से होता है। वैसे जैन धर्म का आधार स्तंभ भी नमन है। जैन धर्म का महामंत्र "नमोकार मंत्र" भी नमन से प्रारम्भ होता है। नमन अर्थात् विनय साधारण भाषा में नम्रता या आज्ञापालन से लिया जाता है लेकिन इस सूत्र विनय का अर्थ व्यक्ति अहंकार रहित, उसके आचार व शील से है। यह धर्म व जीवन का मूल गुण है। जहां विनय नहीं है वहां धर्म नहीं है और जहां धर्म नहीं है वहां जीवन नहीं। इसी प्रकार महावीर ने परिग्रह, श्रद्धा, सत्य, अहिंसा आदि विषयों पर प्रकाश डाला और उसके अनुसरण करने पर मनुष्य स्व-कल्याण की ओर आगे बढ़ सकता है। इस सूत्र में जाति विहीन समाज की बात कही गई है।

उत्तराध्ययनसूत्र में ३६ अध्याय हैं, जिनके नाम क्रमशः ये हैं-

 विनयश्रुत
 परिषह प्रविभक्ति
 चतुरंगीय अध्ययन
 असंस्कृत अध्ययन
 अकाम मरणीय  अध्ययन
 क्षुल्लक निर्ग्रन्थीय अध्ययन
 उरभ्रीय अध्ययन
 कापिलीय  अध्ययन
 नमि प्रव्रज्या अध्ययन
  द्रुम पत्रक अध्ययन
  बहुश्रुत पूजा अध्ययन
  हरिकेशीय अध्ययन
  चित्र संभूतीय अध्ययन
  इषुकारीय अध्ययन
  सभिक्षु अध्ययन
  ब्रह्मचर्य समाधि स्थान अध्ययन
  पाप श्रमणीय अध्ययन
  संयतीय अध्ययन
  मृगापुत्रीय अध्ययन
  महानिर्ग्रंथीय अध्ययन 
 समुद्र पालीय अध्ययन
  रथनेमीय अध्ययन
  केशी गौतमीय अध्ययन
  प्रवचनमाता अध्ययन 
  यज्ञीय अध्ययन 
  सामाचारी  अध्ययन 
  खलुंकीय अध्ययन
  मोक्ष मार्ग गति  अध्ययन
  सम्यक्त्व पराक्रम  अध्ययन 
  तपो मार्ग गति अध्ययन 
  चरण विधि अध्ययन
  प्रमाद स्थान अध्ययन
  कर्म प्रकृति अध्ययन
  लेश्या अध्ययन
  अणगार मार्ग गति अध्ययन
  जीवाजीव विभाग अध्ययन 

बाहरी कड़ियाँ
 श्री उत्तराध्ययन सूत्र
 उत्तराध्ययन सूत्रम्

श्रेणी:जैन धर्मग्रन्थ
भारत के प्राचीन ग्रन्थों में जम्बूद्वीप के उत्तरी भाग का नाम उत्तरापथ है। किन्तु पहले 'उत्तरापथ' उत्तरी राजपथ को कहते थे जो पूर्व में ताम्रलिप्तिका (तामलुक) से लेकर पश्चिम में तक्षशिला और उसके आगे मध्य एशिया के बल्ख तक जाता था और अत्यधिक महत्त्व वाला व्यापारिक मार्ग था। मौर्य काल में उत्तरापथ की राजधानी तक्षशिला हुआ करती थी

 सन्दर्भ 
     (.)

श्रेणी:प्राचीन भारत
श्रेणी:भारत का इतिहास
श्रेणी:प्राचीन भारत का भूगोल
300उत्तराफाल्गुनी
उत्तरा फाल्गुनी नक्षत्र बारहवाँ हैं वहीं इस नक्षत्र का स्वामी सूर्य है। इसका प्रथम चरण सिंह राशि में आता है। अतः इस राशि वालों के सूर्य का दोहरा लाभ मिल जाता है। यह नाम से प्रथम चरण वाला उत्तरा फाल्गुनी नक्षत्र है।

सूर्य प्रधान जातक अत्यंत तेजस्वी स्वभाव वाले महत्वाकांक्षी जन-जन में प्रिय होते हैं। सूर्य प्रधान नक्षत्र सिंह राशि होने पर इनके जीवन पर सूर्य का प्रभाव अधिक होता है। ऐसे जातक यदि माणिक पहनें तो अपने जीवन में अधिक सफल होंगे। वहीं प्रातः सूर्य दर्शन कर सूर्य को अर्घ्य देना भी इनके लिए लाभकारी होगा।

सूर्य यदि जन्म पत्रिका में उच्च का होकर लग्न चतुर्थ पंचम नवम दशम एकादश भाव में हो तो उस भाव के प्रभाव को अधिक बढ़ा देगा। लग्न में होने से ऐसा जातक प्रभावशाली तेजस्वी स्वभाव का राजनेता या उच्च प्रशासनिक क्षमता वाला, उद्योगपति भी हो सकता है। ऐसे जातक विद्वान होते हैं।
  

संतान इनकी उत्तम गुणी होती है। लेकिन इनका दांपत्य जीवन कुछ ठीक नहीं रहता, ऐसे जातकों को माणिक नहीं पहनना चाहिए क्योंकि सूर्य बलवान होने पर और अधिक दांपत्य जीवन को बिगाड़ेगा। यदि ऐसे जातक का विवाह तुला राशि या तुला लग्न वाली लड़की से हो जाए तो अति उत्तम रहेगा।
 देखिये 
 नक्षत्र सूची

श्रेणी:नक्षत्र
300उत्तराभाद्रपद
उत्तरा भाद्रपद आकाश मंडल में 26वाँ नक्षत्र है। यह मीन राशि के अंतर्गत आता है। इसे दू, थ, झ नाम से जाना जाता है। उत्तरा भाद्रपद नक्षत्र का स्वामी शनि है। वहीं राशि स्वामी गुरु है। शनि गुरु में शत्रुता है। कहीं इनका तालमेल व पंचधामेत्री चक्र में जिस जातक की कुंडली में मित्र का सम हो तो इसके शुभ परिणाम भी देखने को मिलते हैं।

इस नक्षत्र में जन्म लेने वाला जातक सोच-विचार कर बोलने वाले, सुखी संतान, धर्म-कर्म में आस्थावान, उत्तम वक्ता, उदार हृदय के सम्माननीय भी होते हैं। शनि आध्यात्मवादी है तो गुरु का ज्ञान का कारक है। गुरु शनि का मेल धनु या मीन राशि में हो तो इसके शुभ परिणाम मिलेंगे।

धनु में गुरु शनि की युति आध्यात्मवादी लेकिन परिश्रमी भी बनाएगी। मीन में गुरु शनि के चंद्र होने से ऐसा जातक परम आध्यात्मवादी परोपकारी, ज्ञानवान, स्वप्रयत्नों से सफलता पाने वाला उपदेशक भी हो सकता है।
 देखिये 
 नक्षत्र सूची

श्रेणी:नक्षत्र
अंगूठाकारसूर्य के उच्चतम बिंदु का उत्तर व दक्षिण में जाना

उत्तरायण सूर्य, सूर्य की एक दशा है।'उत्तरायण' ( उत्तर  अयन) का शाब्दिक अर्थ है - 'उत्तर में गमन'। जब सूर्य की दशा उत्तरायण है तब क्षितिज पर यदि सूर्योदय होने के बिंदु को प्रतिदिन देखा जाए तो वह बिंदु धीरे धीरे उत्तर की और बढ़ता प्रतीत होगा । इसी प्रकार दिन के  समय  सूर्य के उच्चतम बिंदु को  यदि दैनिक तौर पर देखा जाये तो उत्तरायण के दौरान वह बिंदु हर दिन उत्तर की और बढ़ता हुआ दिखेगा।  उत्तरायण की दशा में पृथ्वी के उत्तरी गोलार्ध में दिन लम्बे होते जाते हैं और रातें छोटी। उत्तरायण का आरंभ 14 जनवरी को होता है। यह दशा 21 जून तक रहती है। इस दिन अयनांत की स्थिति आती है 
उसके बाद दक्षिणायन प्रारंभ होता है जिसमें दिन छोटे और रात लम्बी होती जाती है , फिर एक और अयनांत है और फिर से उत्तरायण आरम्भ हो जाता है। 

मकर संक्रांति उत्तरायण से भिन्न है। मकर संक्रांति वर्तमान शताब्दी में  14 जनवरी को होती है।

अंगूठाकार      '  .

अंगूठाकारउत्तरायण २१ या २२ दिसम्बर को होता है

 इन्हें भी देखें 
 दक्षिणायन
 अयनांत
 मकर संक्रांति

 विषुव

सन्दर्भ

 बाहरी कड़ियाँ 
 देवों का नव-प्रभात
 सूर्यदेव के उत्तरायण का महापर्व : मकर संक्रांति
 जीवन में सक्रिय बने रहने का संदेश देता है उत्तरायण

श्रेणी:हिन्दू ज्योतिष
श्रेणी:भारतीय ज्योतिष
उत्तरायणी मेला उत्तरांचल राज्य के बागेश्वर शहर में आयोजित होता है। तहसील व जनपद बागेश्वर के अन्तर्गत सरयू गोमती व सुष्प्त भागीरथी नदियों के पावन सगंम पर उत्तरायणी मेला बागेश्वर का भव्य आयोजन किया जाता है। मान्यता है कि इस दिन सगंम में स्नान करने से पाप कट जाते हैं बागेश्वर दो पर्वत शिखरों की उपत्यका में स्थित है इसके एक ओर नीलेश्वर तथा दूसरी ओर भीलेश्वर शिखर विद्यमान हैं बागेश्वर समुद्र तट से लगभग 960 मीटर की ऊचांई पर स्थित है।
 
 सुविधाएं 

मेला बागेश्वर शहर में आयोजित क्षेत्र में शहर होने के कारण मूलभूत सभी सुविधाएं अपलब्ध है। यहाँ पर होटल रेस्टोरेन्ट पी.सी.ओ. बैक, पोस्ट आफिस पेट्रोल पम्प बाजार आदि की सुविधाएं उपलब्ध है। 
 
 कार्यक्रम 

उत्तरायणी मेला सम्पूर्ण कुमायुं का प्रसिद्ध मेला है। मेला अवधि में संगम तट पर दूर-दूर से श्रद्धालु, भक्तजन आकर मुडंन, जनेंऊ सरंकार, स्नान पूजा अर्चना करते हैं तथा पुण्य लाभ कमाते है विशेषकर मकर संक्रान्ति के दिन प्रातःकाल से ही हजारों की संख्या में स्त्री पुरूष बच्चे बूढें महिलाऐ संगम में डुबकी लगाते हैं। मान्यता है कि वर्ष में सूर्य छः माह दक्षिणायन में व छः माह उत्तरायण में रहता है। मकर संक्रान्ति से सूर्य उत्तरायण में प्रवेश करता है इस समय संगम में डुबकी लगाने से सारे पाप धुल जाते हैं। 
मेला अवधि में बाहर से आये हुए कलाकारों द्वारा विशेष नाटकों का आयोजन होता है स्थानीय कलाकारों द्वारा सांस्कृतिक कार्यक्रमों के दौरान स्थानीय संस्कृति का प्रदर्शन किया जाता हैं। दिन में शैक्षिणिक संस्थानों के बालक बालिकाओं द्वारा कार्यक्रम प्रस्तुत किये जाते हैं। 
 
 आवागमन 

मेला शहर में आयोजित होने के कारण मोटर मार्गों से जुडा हुआ है पहाड़ी क्षेत्र होने के कारण यहाँ आवागमन कार, टैक्सी व बसों द्वारा किया जाता है। यहाँ से कौसानी 40 कि.मी.बैजनाथ, 24 कि.मी., ग्वालदम 40 कि.मी., अल्मोड़ा 7.3 कि.मी., हल्द्वानी 160 कि.मी., पिथौरागढ 130 कि.मी., कपकोट 25 कि.मी.की दूरी पर मोटर मार्गों से जुडे हुए है यहाँ से समीपतम रेलवे स्टेशन 156 कि.मी.काठगोदाम तथा समीपतम एयरपोर्ट पंतनगर 190 कि.मी.है। 
 
 श्रृद्धालु वपर्यटक	 

उत्त्रायणी मेला बागेश्वर कुमायुं का प्रसिद्ध व प्राचीनतम मेला है। यहाँ पर खरीद फरोख्त हेतु व्यापारी पर्यटक, श्रृद्धालु धारचूला, पिथौरागढ, अल्मोड़ा, लोहाघाट, चम्पावत, गढवाल, बरेली, बदायुं, रामपुर, मुरादाबाद, नजीबाबाद, दिल्ली व उत्तर प्रदेश के अन्य स्थलों से आते है श्रृद्धालु दर्शनार्थी पर्यटक हजारों की संख्या में भाग लेते हैं। 
 
 कैसे पहुँच 	

बागेश्वर राज्य के अन्य मुख्य शहरों से सड़क मार्ग से जुडा है। बस, टैक्सी तथा अन्य स्थानीय यातायात की सुविधायें उपलब्ध है। 
 
 निकटतम रेलवे स्टेशन	काठगोदाम 180 कि.मी.
 निकटतम हवाई अड्डा	पंतनगर 206 कि॰मी॰ (वर्तमान में नियमित हवाई सेवायें उपलब्ध नहीं है)

इन्हें भी देखेंजय गड़वाल

सन्दर्भ
 

 

श्रेणी:गढ़वाल
श्रेणी:बागेश्वर जिला
300उत्तराषाढा
उत्तराषाढ़ा नक्षत्र का स्वामी सूर्य है। इसका प्रथम चरण भेनाम से धनुराशि में आता है। राशि स्वामी गुरु है तो नक्षत्र स्वामी सूर्य है। सूर्य की दशा में सबसे कम 6 वर्ष की होती है। जो लगभग जन्म से 6 वर्ष के अंदर बीत जाती है। इसके बाद चंद्रमा की 10 वर्ष मंगल की 7 वर्ष कुल मिलाकर 17 वर्ष यही समय होता है। जब बच्चा पढ़ाई में संलग्न रहता है यहीं से उसके भविष्य का निर्माण होता है। अतः सूर्य के साथ मंगल का जन्म पत्रिका में शुभ होकर बैठना ही उस बालक का भविष्य निर्धारण करने में सहायक होगा। सूर्य अत्यंत तेजस्वी ग्रह होकर आत्मा का कारक है।

अग्नि तत्त्व व राशि भी अग्नि तत्त्व होने से इसका प्रभाव जातक पर ग्रह स्थिति अनुसार अधिक पड़ता है। सूर्य यदि गुरु के साथ हो तो उच्च प्रशासनिक सेवाओं में सफलता मिलती है। ऐसे जातकों में कुशल नेतृत्व क्षमता होती है। ये राजनीति, जज, आईएएस ऑफिसर, सीए आदि क्षेत्र में अधिक सफल होते हैं।

मंगल के साथ हो तो पुलिस राजनीति, संगठन, उद्योग आदि में सफलता पाते हैं। बुध के साथ हो तो लेखक, वणिक, उत्तम वक्ता, वकील, प्रकाशक आदि क्षेत्र में सफल होते हैं। सूर्य शुक्र के साथ हो तो सुंदर व कामुक भी होते हैं। अन्य ग्रह जैसे राहु, शनि के साथ शुभफल नहीं मिलता। सूर्य जहाँ शुभ हो वहीं गुरु का भी शुभ होना आवश्यक है। मंगल यदि उत्तम स्थिति में हो तो ऐसा जातक अपना भविष्य उत्तम ही बनाएगा।

 देखिये 
 नक्षत्र सूची

श्रेणी:नक्षत्र
उत्तरी अंगामी-द्वितीय नागालैंड के 60 विधानसभा क्षेत्रों में से एक है। उत्तरी अंगामा नागालैंड लोकसभा निर्वाचन क्षेत्र का हिस्सा है। इस विधानसभा क्षेत्र से निर्वाचित सभी विधायकों की सूचि निम्न है:

विधायकगण की सूचि
 १९६४: ल्हुसुहिए, निर्दलीय
 १९६६ (पोल द्वारा): के॰ विटसोर केडित्सु, निर्दलीय
 १९६९: के॰ विटसोर केडित्सु,  यूनाइटेड डेमोक्रेटिक फ्रंट
 १९७४: के॰ विटसोर केडित्सु,  यूनाइटेड डेमोक्रेटिक फ्रंट
 १९७७: चुपफूओ,  यूनाइटेड डेमोक्रेटिक फ्रंट
 १९८२: चुपफूओ,  यूनाइटेड डेमोक्रेटिक फ्रंट
 १९८७: के॰ विटसोर केडित्सु, भारतीय राष्ट्रीय कांग्रेस
 १९८९: नेफियू रियो, भारतीय राष्ट्रीय कांग्रेस
 १९३३: नेफियू रियो, भारतीय राष्ट्रीय कांग्रेस
 १९९८: नेफियू रियो, भारतीय राष्ट्रीय कांग्रेस
 २००३: नेफियू रियो, नागा पीपल्स फ्रंट
 २००८: नेफियू रियो, नागा पीपल्स फ्रंट
 २०१३: नेफियू रियो, नागा पीपल्स फ्रंट
 २०१८: नेफियू रियो, नेशनलिस्ट डेमोक्रेटिक प्रोग्रेसिव पार्टी

इन्हें भी देखें
कोहिमा
अंगामी
नागालैंड

सन्दर्भ

श्रेणी:नागालैंड की सरकार
श्रेणी:नागालैंड की राजनीती
उत्तरी अमेरिका उत्तर अमेरिका का सबसे उत्तरी क्षेत्र है। सीमाओं को थोड़ा अलग तरीके से भी खींचा जा सकता है। एक परिभाषा के अनुसार, यह मध्य अमेरिका(मेक्सिको, कैरिबियन और केंद्रीय अमेरिका) के ठीक उत्तर में स्थित है।, .  2004. " :   "  (. 6).    '   . ()   :  ; . 57-8 उत्तरी अमेरिका का भूमि उत्तरी अमेरिका के बाकी हिस्सों के साथ सीमांत बनाती है और तब मेक्सिको-संयुक्त राज्य अमेरिका की सीमा के साथ मेल खाती है। भौगोलिक रूप से, संयुक्त राष्ट्र की भौगोलिक क्षेत्रों और उप-क्षेत्रों की योजना के अनुसार, उत्तरी अमेरिका में बरमूडा, कनाडा, ग्रीनलैंड, सन्त पियर और मिकलान और संयुक्त राज्य अमेरिका (हवाई, पोर्टो रीको, संयुक्त राज्य वर्जिन द्वीपसमूह और अन्य छोटे अमेरिकी क्षेत्रों को छोड़कर)शामील है।      ,    :  2005   ,    .      3, 2007.    () ,  -,       ,   .      3, 2007. ( )

सन्दर्भ
अंगूठाकार352352पिक्सेलभारत के आंचलिक परिषद

उत्तरी आंचलिक परिषद में एक आंचलिक परिषद। इस परिषद में चण्डीगढ़, हरियाणा, हिमाचल प्रदेश, जम्मू और कश्मीर, पंजाब, और राजस्थान शामिल है।

 इन्हें भी देखें 
 मध्य आंचलिक परिषद
 पूर्वोत्तर आंचलिक परिषद
 पूर्वी आंचलिक परिषद
 पश्चिमी आंचलिक परिषद
 दक्षिणी आंचलिक परिषद

 सन्दर्भ 

श्रेणी:भारत के क्षेत्र
उत्तरी आयर्लैण्ड के प्रथम मंत्री और उप प्रथम मंत्री  उत्तरी आयरलैंड की कार्यपालिका के संयुक्त प्रमुख हैं और कार्यकारी कार्यालय चलाने के लिए पूरी जिम्मेदारी रखते हैं। दोनो पदों में एक ही सरकारी शक्ति है; और नाम के बावजूद, उप प्रथम मंत्री प्रथम मंत्री के अधीन नहीं है। १९९८ में गुड फ्राइडे समझौता के बाद ये पद निर्माण हुआ।

उत्तरी आयरलैंड के कार्यकारिणी में प्रथम मंत्री व उप-प्रथम मंत्री और विभिन्न मंत्रियों के साथ विभिन्न विभाग और कार्यालय हैं। कार्यपालिका के ज्यादातर मंत्रियों की नियुक्ति विधानसभा के प्रमुख दल करते हैं, सिवाय न्याय मंत्री के जो एक सर्वदलीय वोट द्वारा चुने जाते हैं। यह कार्यपालिका  यूनाइटेड किंगडम में कार्यरत तीन अवक्रमित सरकारों में से एक है, अन्य ऐसी सरकारें  स्कॉटिश और  वेल्श सरकारें हैं।

 सूची 

उत्तरी आयर्लैण्ड के प्रथम मंत्रीउत्तरी आयर्लैण्ड के उप प्रथम मंत्री  दल नाम  चित्र कार्यकाल दल नाम  चित्र कार्यकाल उल्स्टर यूनियनिस्ट पार्टी  डेविड ट्रिम्बल   75 १ जुलाई १९९८ १ जुलाई २००१  सोशल डेमोक्रेटिक एंड लेबर पार्टी सीमस मॉलन 75 १ जुलाई १९९८ ६ नवम्बर २००१ इस दौरान रेग एम्पे कार्यकारी प्रथम मंत्री थे। ६ नवम्बर २००१ १४ अक्टूबर २००२ मार्क डुर्कन 75 ६ नवम्बर २००१ १४ अक्टूबर २००२  कार्यालय खाली  डेमोक्रेटिक यूनियनिस्ट पार्टी इयान पैस्ले 75 ८ मई २००७ ५ जून २००८ सिन फेन मार्टिन मैकगुइनेस 75 ८ मई २००७ २० सितम्बर २०११ पीटर रॉबिन्सन 75 ५ जून २००८ ११ जनवरी २०१० ३३इस दौरान अर्लेन फोस्टर कार्यकारी प्रथम मंत्री थे। ३ फ़रवरी २०१० १० सितम्बर २०१५ इस दौरान जॉन ओ'डोड कार्यकारी प्रथम मंत्री थे। इस दौरान अर्लेन फोस्टर कार्यकारी प्रथम मंत्री थे। ३१ अक्टुबर २०११ ९ जनवरी २०१७ २० अक्टुबर २०१५ ११ जनवरी २०१६ अर्लेन फोस्टर ११ जनवरी २०१६ ९ जनवरी २०१७  कार्यालय खाली 

इन्हें भी देखें
उत्तरी आयरलैंड कार्यपालिका
उत्तरी आयरलैंड विधानसभा
आयरिश स्वतंत्रता युद्ध

सन्दर्भ

श्रेणी:उत्तरी आयर्लैण्ड
श्रेणी:उत्तरी आयर्लैण्ड के राजनीतिज्ञ
श्रेणी:उत्तरी आयरलैंड कार्यपालिका
उत्तरी आयरलैंड विधानसभा का अध्यक्ष या सभापति उत्तरी आयरलैंड विधानसभा का पीठासीन अधिकारी होता है, जिसे उत्तरी आयरलैंड विधानसभा के सदस्यों द्वारा समुदाय-व्यापी मतदान के ज़रिये चुना जाता है।                 1.   . 39      1998 (    " ") इस भूमिका को पूरा करने में मदद करने के लिए अबके साथ एक प्रधान उपसभापति और दो अन्य उपसभापति भी चुने जाते हैं।

अध्यक्ष का कार्यालय संसद भवन, स्टॉर्मोंट, बेलफास्ट में स्थित है। सभापति विधानसभा आयोग के अध्यक्ष और विधानसभा व्यवसाय समिति के अध्यक्ष भी होते हैं।

सूचि
सभापतिगण
क्रं॰नामपद्प्रवेशपदांतदलनिर्वाचन क्षेत्र 1.जॉच ऑलडरडाइस1 जुलाई 199829 फ़रवरी 2004अलायन्स पार्टीबेलफ़ास्ट ईस्ट2.ईलीन बेल8 मई 20078 मई 2007अलायन्स पार्टीनॉर्थ डाउन3.विलियम हे8 मई 200713 अक्टूबर 2014डेमोक्रेटिक यूनियनिस्ट पार्टीफॉयल4.मिचेल मैकलौहिंग12 जनवरी 201512 मई 2016सिन फ़ेनसाउथ एंट्रिम5.रॉबिन न्यूटन12 मई 201611 जनवरी 2020डेमोक्रेटिक यूनियनिस्ट पार्टीबेलफ़ास्ट ईस्ट 6.अलेक्स मास्की11 जनवरी 2020पदस्थसिन फ़ेनबेलफ़ास्ट वेस्ट

उपसभापतिगण

प्रधान उपसभापति:
जेन मोरिस 31 जनवरी 2000 - 7 मई 2007
फ्रेंकी मोलॉय 8 मई 2007 - 15 अप्रैल 2013
मिचेल मैकलॉघलिन 15 अप्रैल 2013 - 12 जनवरी 2015
रॉबिन न्यूटन 20 फरवरी 2015 - 12 मई 2016
कैटरन रूआन 12 मई 2016 - 19 अक्टूबर 2017
क्रिस्टोफर स्टेलफोर्ड 14 जनवरी 2020 -

उपसभापति (संघवादी दल)
सर जॉन गोर्मन 31 जनवरी 2000 - 19 फरवरी 2002
जिम विल्सन 25 फरवरी 2002 - 7 मई 2007
डेविड मैकक्लेार्टी 8 मई 2007 - 11 मई 2011
रॉय बेग्स 12 मई 2011 - 12 मई 2016 को जूनियर को जन्म दिया
डैनी कैनेडी 12 मई 2016 - 29 जून 2017
रॉय बेग्स जूनियर 11 जनवरी 2020 -

उपसभापति (राष्ट्रवादी दल)
डोनोवन मैक्लेलैंड 31 जनवरी 2000 - 7 मई 2007
जॉन डलाट 8 मई 2007 - 12 मई 2016
पटसी मैकग्लोन 12 मई 2016 -

इन्हें भी देखें
उत्तरी आयरलैंड के प्रथम मंत्री
उत्तरी आयरलैंड कार्यपालिका

सन्दर्भ

बाहरी कड़ियाँ
 सभापति कार्यालय

श्रेणी:उत्तरी आयरलैंड विधानसभा के सभापति
श्रेणी:उत्तरी आयरलैंड विधानसभा
श्रेणी:उत्तरी आयरलैंड कार्यपालिका
उत्तरी आयरलैंड (अंग्रेज़ी:   ; आयरिश:  ) यूनाइटेड किंगडम का एक संघटक देश है। उत्तरी आयरलैंड, स्कॉटलैंड के बाद यूनाइटेड किंगडम का सबसे अधिक जनसंख्या वाला क्षेत्र है।  वहां हर वर्ग मील में 317 लोग रहते हैं। उत्तरी आयरलैंड की जनसंख्या में युवा लोगों की संख्या राष्ट्रीय औसत के मुकाबले कहीं अधिक है। जातीय अल्पसंख्यकों जैसे अश्वेत, एशियाई या चीनी मूल के लोगों की संख्या अधिक नहीं है। 

इन्हें भी देखें
उत्तरी आयरलैंड विधानसभा
यूनाइटेड किंगडम के घटक देश
उत्तरी आयरलैंड कार्यपालिका
उत्तर-दक्षिण मंत्रिस्तरीय परिषद
गुड फ्राइडे समझौता

 सन्दर्भ 

बाहरी कड़ियाँ
क्या है 'उत्तरी आयरलैंड' की समस्या, जिसपर ब्रिटेन ने दशकों से किया हुआ है कब्जा
उत्तरी आयरलैंड की समस्या
उत्तरी आयरलैंड जाने के 10 महान कारण

श्रेणी:उत्तरी आयर्लैण्ड
श्रेणी:यूनाइटेड किंगडम के घटक देश
230उत्तरी और दक्षिणी राजवंशों के काल में ४४० ईसवी में उत्तरी वेई और लिऊ सोंग राज्यों की स्थिति
230उत्तरी और दक्षिणी राजवंशों की ५६० ईसवी में स्थिति
उत्तरी और दक्षिणी राजवंश (चीनी: , नान बेई चाओ; अंग्रेज़ी:    ) प्राचीन चीन के एक काल को कहते हैं जो जिन राजवंश के बाद शुरू हुआ और ४२० ईसवी से लेकर ५८९ ईसवी तक चला। इस काल में चीन बहुत से राज्यों में खंडित हो गया और राजनैतिक अस्थिरता और गृहयुद्ध का वातावरण बना रहा। आपस में लड़ते हुए राजवंशों को इतिहासकार उत्तरी राजवंशों और दक्षिणी राजवंशों में बांटते हैं। उत्तरी राजवंश थे: उत्तरी झोऊ, उत्तरी ची, उत्तरी वेई, पश्चिमी वेई और पूर्वी वेई। दक्षिणी राजवंश थे: लिऊ सोंग, लियांग, चेन और दक्षिणी ची।  :     ,   ,   , 2009,  978-0-674-02605-6    ,  ,    , 2003,  978-981-229-328-2, ...   ' ,          , ,   ,         ...  ,  ,  ,             ...

इस उथल-पुथल के बावजूद इस काल में कला, विज्ञान और संस्कृति का विकास हुआ और हान चीनी जाति यांग्त्से नदी से दक्षिण के इलाक़ों में फैल गई। उत्तर में आये बहुत से ग़ैर-चीनी लोगों का चीनीकरण हुआ और दक्षिण में बस रहे बहुत से आदिवासियों को भी चीनी नस्ल और संस्कृति में मिला लिया गया। इसी काल में चीन में भारत से आई बौद्ध धर्म की महायान शाखा फैली और फल-फूली और साथ-साथ ताओ धर्म भी विस्तृत हुआ। चीन में स्तूप पर आधारित पगोडा का निर्माण भी शुरू हुआ, जिसे अब चीनी संस्कृति की पहचान माना जाता है और जिसका अविष्कार बौद्ध ग्रंथों और पांडुलिपियों को सुरक्षित करने के लिए किया गया था।   ,  ,  , 1987,  978-4-924530-04-1, ...                        ...  '   ,  ,  , , 2002,  978-0-02-864262-8, ...      (386-589) ...       ,      ,           ...

चीन के इतिहास का यह काल तब समाप्त हुआ जब सन् ५८९ में एक नए सुई राजवंश के नेतृत्व में चीन को फिर संगठित किया गया।

 इन्हें भी देखें 
 जिन राजवंश
 सुई राजवंश
 चीन के राजवंश

 सन्दर्भ 

श्रेणी:चीन के राजवंश
श्रेणी:चीन का इतिहास